04012.2017. Ne peresidaa maki sal a fi’tan na tening fa mberaand no nqool onquu refna ,a fi’aan na tening fee xetna fa pe’ a 4 no nqool deesaambur o nqene,a ref leewe dee kuloor fee falak na no hiid ole 2017.
Peresidaa Maki Sal a jofand falay um no 4 kene:
-Gamo fee 2017,O jaf olaa ten na kodiwaar,waaj le no Ekip nen futbal fee na Riisi 2018,a muukit a bet ale na Ayeropoor fee belees jaañ Arxemes feekee I mbaamnoox na.
Peresidaa a gidim pind diine ke no needa ngeenoor na na bes fee no tuleer muhamat jam fo ten,too alee maat ne inooxkee no geenooxaa pes diine keene fo muuta waag na o fi’teel,yam soxla no saax le ten refu soxla no maat ne.
-Peresidaa dakooxiid no xet olaa fokat’ina mal ne fokat na Afrik (UA) a refit’u Abijaa na kodiwaar,too o xet olaaga laytoogu no xa pes axe Afrrik naa njikooreel nen cegel no sax la alibi,too tigeene jaaku na Adna fee a ne’an ta ref qedu,um bug o yegin xa pes fo roog wenaa ndetaa gilaa saax ee a mbaaga njal na saax ake Afrik,nu nga’a fagun faak maat ne senegaal a xotta libi wiin 499 a dakniid aden no saax le ngeenoox aden ta ref kaa a saax ake Afrik fop a mbelaqinu ina keene kpy in we njalaa teen yam Afrik a jega naata warna o geenoor bo a kimum a mos o feet.
-Peresidaa laya it no kip nen futbal fee mbar na o ndet Riisi mbaan 2018,alee fop mbaru ndamteen o kiin oo kiin dami maa waagtoona ,yam cogoy ke in baa njeg na ngoora in fop naa mbogkan,Persidaa xooyaa pati polotik ke ta ref weeta yoontaa mbit weeta dendtaa fop a ndamteen.
-Peresidaa a muukit Ayeropoor fa nqas fee jas naa waajeel o wet arxemes feena garaa a xetkaa fo yong 7 no nqool deesaambur o nqene,ta ref kaa cungoogeena xa kiid boo na qool boona pe’,um xooyaa fop da maadiid bes fa yeene,mexe gidmaa senegaal fop salanaa den jam fo ndoofeen njookoo njal,naaga Preesdaa Maki sal a paangtu o xet ole,cambaar ke in a mbak fak le no saax fo fak maaj no coldaar.
Jibi bonje njaay
twi_Latn ilo_Latn wol_Latn wol_Latn wol_Latn wol_Latn wol_Latn hat_Latn